**Horvátzsidány Község Önkormányzata Képviselő-testületének 5/2022. (VII. 22.) önkormányzati rendelete**

**a szociális ellátások és szociális szolgáltatások helyi szabályairól szóló 7/2018. (XI. 9.) önkormányzati rendelet módosításáról**

**tervezet**

Horvátzsidány Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 26. §- ában, 32. § (1) bekezdés b) pontjában és (3) bekezdésében, 45. § (1) bekezdésében, 48. § (4) bekezdésében, 60. § (4) bekezdésében, 90. § (3) bekezdésében, 92. § (1) bekezdés a) pontjában, 92. § (2) bekezdésében, 115. § (3) bekezdésében és 132. § (4) bekezdésében kapott felhatalmazás alapján, az Alaptörvény 32. cikk (1) bekezdésének a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

A szociális ellátások és szociális szolgáltatások helyi szabályairól szóló 7/2018 (XI.9.) önkormányzati rendelet 4. § (1) bekezdése helyébe a következő rendelkezés lép:

„(1) Az újszülött gyermek születésével kapcsolatos költségek finanszírozása céljából, a Horvátzsidány község közigazgatási területén lakcímmel rendelkező törvényes képviselő részére, kérelmére pénzbeli támogatás állapítható meg egyszeri támogatásként.”

**2. §**

(1) A szociális ellátások és szociális szolgáltatások helyi szabályairól szóló 7/2018 (XI.9.) önkormányzati rendelet 13. § (7) bekezdés a) és b) pontja helyébe a következő rendelkezések lépnek:

*(Horvátzsidány Község Önkormányzatánál az étkeztetés intézményi térítési díja, amennyiben az igénybe vevő havi jövedelme:)*

„*a)* nem haladja meg a 160.000,- Ft-ot: 800,- Ft/ellátási nap,

*b)* meghaladja a 160.000,- Ft-ot: 900,- Ft/ellátási nap.”

(2) A szociális ellátások és szociális szolgáltatások helyi szabályairól szóló 7/2018 (XI.9.) önkormányzati rendelet 13. § (8) bekezdés a) és b) pontja helyébe a következő rendelkezések lépnek:

*(Horvátzsidány Község Önkormányzatánál a diétás étkeztetés intézményi térítési díja, amennyiben az igénybe vevő havi jövedelme:)*

„*a)* nem haladja meg a 160.000,- Ft-ot: 900,- Ft/ellátási nap,

*b)* meghaladja a 160.000,- Ft-ot: 1.000,- Ft/ellátási nap.”

**3. §**

(1) Ez a rendelet – a (2) bekezdésben foglalt kivétellel – a kihirdetését követő napon lép hatályba, és 2022. szeptember 2-án hatályát veszti.

(2) A 2. § 2022. szeptember 1-jén lép hatályba.

Horvátzsidány, 2022. július 21.

Krizmanich István Fucinné Dorner Anikó

polgármester jegyző

A rendelet 2022. …………….. napján kihirdetésre került.

Horvátzsidány, 2022. ………………….

Fucinné Dorner Anikó

jegyző